Andris Vītoliņš
Andris Vītoliņš (dzimis 1975. gada 28. septembrī Liepājā) ir latviešu gleznotājs un pedagogs. Beidzis LMA, kur kopš 2007. gada strādāja par pasniedzēju. Studējis LMA Pedagoģijas, Dizaina un Vizuālās komunikācijas nodaļās. 2007. gadā ieguvis maģistra grādu Glezniecības apakšnozarē. No 2012. līdz 2017. gadam bijis LMA Glezniecības katedras vadītājs. Kopš 2017. gada ir Latvijas Mākslas akadēmijas (LMA) prorektors administratīvajā un radošajā darbā, profesors, gleznotājs un pedagogs. Vītoliņš izmanto spilgtas krāsas un savās gleznās attēlo rūpnīcas, hidroelektrostacijas, tiltus un senāku laiku sabiedrisko transportu, romantizējot Padomju industralizācijas mantojumu. Viņam bijušas vairākas personālizstādes, piemēram, LMS galerijā (2004), Tartu Universitātes galerijā (2007) un Rīgas Galerijā (2007), kā arī piedalījies grupas izstādēs Zviedrijā, Lietuvā, Nīderlandē, Francijā u.c. Vītoliņa darbi atrodas daudzās privātās un publiskās kolekcijās, piemēram, LNMM, Swedbank, KuMu u.c.